ยกเว้นภาษี!รับเงินปันผลมีผลวันนี้แล้ว
ยกเว้นภาษีเงินปันผลบริษัทต่างประเทศที่ลงทุนในตลาดทุนไทยมีผลแล้ว
21 มิ.ย. 2555

ยกเว้นภาษีเงินปันผลบริษัทต่างประเทศที่ลงทุนในตลาดทุนไทยมีผลแล้ว
วันที่ 21 มิ.ย. 2555 มีพระราชกฤษฎีกาออกตามความในประมวลรัษฎากรว่า ด้วยการลดอัตราและยกเว้นรัษฎากร (ฉบับที่ 538) พ.ศ. 2555 มีผลบังคับใช้เป็นกฎหมาย ซึ่งจะมีผลทำให้บุคคลธรรมดาได้รับการยกเว้นภาษีจากเงินปันผล
พระราชกฤษฎีกาฉบับนี้ระบุว่า บุคคลธรรมดาที่มีเงินได้ซึ่งเป็นผู้อยู่ในประเทศไทย และได้รับเงินปันผลจากบริษัท หรือห้างหุ้นส่วนนิติบุคคลอันเนื่องมาจากหลักทรัพย์ที่จดทะเบียนในตลาดหลักทรัพย์แห่งประเทศไทย โดยให้ได้รับยกเว้นไม่ต้องนำเงินปันผลดังกล่าวมารวมคำนวณเพื่อเสียภาษีเงินได้ เมื่อมีการหักภาษี ณ ที่จ่าย ตามอัตราที่กฎหมายกำหนด ในทำนองเดียวกับเงินปันผลที่ได้รับจากบริษัทหรือห้างหุ้นส่วนนิติบุคคล ที่ตั้งขึ้นตามกฎหมายไทย เพื่อเป็นการสนับสนุนให้มีการนำหลักทรัพย์ต่างประเทศเข้ามาจดทะเบียนในตลาดหลักทรัพย์แห่งประเทศไทย และสร้างแรงจูงใจในการลงทุนในตลาดทุนไทยอันจะมีผลเป็นการพัฒนาตลาดทุนไทย
มาตรา 3 ที่ระบุว่า ผู้มีเงินได้ซึ่งเป็นผู้อยู่ในประเทศไทยและได้รับเงินปันผลจากบริษัท หรือห้างหุ้นส่วนนิติบุคคลที่ตั้งขึ้นตามกฎหมายต่างประเทศที่จดทะเบียนในตลาดหลักทรัพย์แห่งประเทศไทย และยอมให้ผู้จ่ายเงินได้นั้นหักภาษี ณ ที่จ่ายตามมาตรา 50 (2) แห่งประมวลรัษฎากร ในอัตรา 10% ของเงินได้